**Podmienky pri  individuálnej donáške pokrmov:**

1. zákonný zástupca preberá plnú zodpovednosť za zdravotnú bezpečnosť donesených pokrmov do školského zariadenia za ich nutričnú a energetickú hodnotu, o tejto skutočnosti predkladá Informovaný súhlas;
2. hotové diétne pokrmy dodá v deň konzumácie chladené (teplota do 5°) v uzavretých, prepravných, umývateľných nádobách, ktoré sú ľahko čistiteľné a dezinfikovateľné;
3. nádobu s pokrmom označí menom a priezviskom dieťaťa, dátumom a hodinou výroby;
4. za čistotu prenosných nádob zodpovedá zákonný zástupca dieťaťa/žiaka;
5. donesené diétne pokrmy prevezme zodpovedný (poverený) zamestnanec alebo zamestnanci (písomne poverení o poučení a manipulácii s pokrmom);
6. donesené pokrmy v nádobách sa uchovávajú v samostatnom chladiacom zariadení, ak to podmienky školskej jedálne nedovoľujú, je možné skladovať donesený pokrm vo vyčlenenej časti chladničky (chladiace zariadenie v ktorom sa skladujú potraviny, ktoré pachovo neovplyvňujú hotový pokrm, napr. chladnička na mliečne výrobky, chladnička na vzorky atď.), určenej výhradne len na tento účel; pri skladovaní je potrebné dodržiavať skladovacie podmienky (kritický kontrolný limit) podľa HACCP;
7. pri skladovaní, ohrievaní a podávaní individuálne donesenej stravy sú dodržiavané zásady správnej výrobnej praxe a HACCP tak, aby bola zabezpečená zdravotná bezpečnosť podávaných pokrmov;
8. pred výdajom sa donesené pokrmy zohrievajú v mikrovlnnej rúre, pri ohrievaní sú dodržiavané kritické kontrolné limity ohrevu podľa HACCP; výdaj pokrmu – pri servírovaní pokrmu sú dodržiavané kritické kontrolné limity podľa HACCP;
9. pri preberaní donesených pokrmov je dodržiavaný zákaz vstupu nepovolaným osobám do výrobných a skladovacích priestorov zariadenia školského stravovania.

Vydané dňa...........................